Raġel ta' 31 sena li joqgħod Kerċem, Għawdex inżamm arrestat fuq akkużi ta' serq. Ir-raġel kien akkużat li fit-03:00am, fi Triq ix-Xagħri, Ta' Kerċem, kkommetta serq aggravat waqt perjodu ta' sentenza sospiża u li kiser il-kundizzjonijiet tal-libertá proviżorja. Hu ġie akkużat ukoll li kiser ordni ta' trattament u li renda ruħu reċediv. Quddiem il-Maġistrat Bridgitte Sultana l-akkużat wieġeb mhux ħati għall-akkużi miġjuba fil-konfront tiegħu u nżamm taħt arrest. Il-prosekuzzjoni tmexxiet mill-Ispettur Josef Gauci. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61764bd2a9a87_rand.td-a-rec-img{text-align:left}.td_uid_3_61764bd2a9a87_rand.td-a-rec-img img{margin:0 auto 0 0}